पाएं अपने शहर की ताज़ा ख़बरें और फ्री ई-पेपरडाउनलोड करें
अभी भी तीन सिस्टम सक्रिय हैं। इसके प्रभाव से ट्विनसिटी के ऊपर 30 फीसदी बादल छाए रहे। हवा की औसत गति भी 6 किलो मीटर प्रतिघंटे रही। इसी कारण 4 मई को गरज-चमक के साथ शाम को बौछारें पड़ने की संभावना व्यक्त की गई है। आसमान में बादलों की उपस्थिति भी बनी रह सकती है। नमी की मात्रा भी बरकरार रहेगी। फिर भी दिन के तापमान में वृद्धि संभावित है।
रायपुर मौसम विज्ञान केंद्र के मौसम वैज्ञानिक हरिप्रसाद चंद्रा ने बताया कि उत्तर प्रदेश से बिहार, हिमालयीन पश्चिम बंगाल होते हुए असम तक एक सिस्टम 1.5 किमी और कर्नाटक के ऊपर एक चक्रवात बना हुआ है। बंगाल की खाड़ी से नमी आ रही है। इससे मंगलवार को कुछ स्थानों पर हल्की बारिश हो सकती है या फिर गरज-चमक के साथ छीटे पड़ सकते हैं। इस दौरान धूल भरी आंधियां भी चल सकती हैं। बावजूद इसके अधिकतम तापमान में वृद्धि हो सकती है। आगामी 24 घंटे के दौरान अधिकतम तापमान 39 डिग्री सेल्सियस और न्यूनतम तापमान 26 डिग्री सेल्सियस रह सकता है।
39.6 डिग्री के साथ राज्य सबसे अधिक गर्म रही ट्विनसिटी : ट्विनसिटी का अधिकतम तापमान मंगलवार को 39.6 डिग्री सेल्सियस रहा। यह सामान्य से 2 डिग्री सेल्सियस कम रहा। फिर भी राज्य में सबसे अधिक गर्म शहर रहा। दूसरे स्थान पर न्यायधानी बिलासपुर 39 डिग्री के साथ रहा। न्यूनतम तापमान 22.6 डिग्री सेल्सियस के साथ सामान्य से 4 डिग्री सेल्सियस कम रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn